ચારા કૌભાંડ: સીબીઆઈ કોર્ટ આજે લાલૂ પ્રસાદનું ભવિષ્ય ભાખશે
નવગુજરાત સમય | Publish Date: Dec 23 2017 9:19AM
બિહારનાં બહુચર્ચિત ચાર કૌભાંડ કેસમાં શનિવારે ચુકાદો આવશે. આ કૌભાંડમાં આરોપી બનેલા બિહારનાં પૂર્વ મુખ્યમંત્રી અને આરજેડી સુપ્રીમો લાલૂ પ્રસાદ યાદવ, જગન્નાથ મિશ્ર વગેરે દિગ્ગજોનાં ભવિષ્યનો નિર્ણય થશે. આ કેસમાં બીજા ૨૨ લોકો પણ આરોપી છે જેમના પર રાંચી સ્થિત સીબીઆઈની સ્પેશિયલ કોર્ટ ચુકાદો સંભળાવશે.
લાલૂ યાદવ રાંચી પહોંચી ચૂક્યા છે અને તેઓ 2G અને આદર્શ કૌભાંડમાં તાજેતરમાં આવેલા ચુકાદાને ધ્યાનમાં રાખતા તેઓ ઘણાં જ ઉત્સાહિત છે. આ બે ચુકાદાઓમાં બધા જ આરોપીઓને નિર્દોષ જાહેર કરાતા લાલૂ પ્રસાદ યાદવે એવો દાવો કર્યો છે કે આ ચુકાદામાં પણ આવો જ ચુકાદો આવશે. લાલૂ પ્રસાદને લાગી રહ્યું છે કે ચુકાદો તેમની તરફેણમાં સંભળાવવામાં આવશે.
તમને જણાવી દઈએ કે ચાર કૌભાંડ પહેલી વાર ૧૯૯૬માં પ્રકાશમાં આવ્યું હતું. તેમા બિહાર પશુપાલન વિભાગમાં કરોડો રૂપિયાનું કૌભાંડ કર્યું હોવાનો ખુલાસો થયો હતો. તે સમયે લાલૂ પ્રસાદ યાદવની સરકાર રાજ કરી રહી હતી. આ કૌભાંડમાં ૯૫૦ કરોડ રૂપિયાની ઉઠામણી કર્યાનો આરોપ છે. ચાર કૌભાંડ કેસમાં ત્રણ કેસ છે. આ ત્રણેય કેસમાં લાલૂ પ્રસાદ યાદવ આરોપી છે.
આ ત્રણ કેસમાંથી કોઈ એકમાં ફણ લાલૂ પ્રસાદ યાદવને દોષીત જાહેર કરવામાં આવશે તો તાત્કાલીક તેમણે જેલ ભેગા થવું પડશે. સાબીઆઈ પોતાની તપાસ કામગીરી દરમ્યાન લાલૂ પ્રસાદ યાદવને પહેલા જ દોષી જાહેર કરી ચૂકી છે.